JohanHeinsen/ENO huggingface dataset:
Aarhuus Stifts-Tidende, 1844-02-09
Undertegnede, der har vundet Borgerskab som Malermester heri Staden, anbefaler sig i denne Egenskab til det ærede Publicums Bevaagenhed og Opmærksomhed, med alle Arbeider henhørende til dette Fag. J Forbindelse med Hr. Malermester Worm fra Korsøer, vil saaledes al Vognlaquering og Liimfarvearbeide i de nyere bekjendte bygantiske og pompejiske Manerer, samt alt andet Decorationsarbeide, blive udført paa den meest tilfredsstillende Maade, ligesom ogsaa alMeubelmaling og Laquering, blive udført til en skuffende Liighed med forskjellige polerede Træarter. J Forbindelse hermed tillader jeg mig, at henlede det ærede Publicums Opmærksomhed paa de Prøver efter Mahogny, Palisander, Eeg, Bog og Birketræe, som Hr. Worm i afvigte Efteraar foreviste et stort Antal af Stadens Embedsmænd og Borgere, og som overalt vandt et levende og udeelt Bifald, der har udtalt sig paa den meest ærefulde Maade, i en ham meddeelt Attest, hvor Navne som Hr. Oberst v. Hoegh Guldberg, Rector Nielsen, Cancelliraad Otterstrom, Justitsraad Willemoes, Capitain Kjerulff, Overkrigscommissair Elmquist, Consul Herskind, Grosserer Ree, Kjøbmand Marcus Bech, Tommermester Galthen, Snedkermesterne Theilgaard, Schytt, Bjørn m. m. Fl. tilfulde vil garantere Publicum de foreviste Prøvers Værdie.
Aarhuus Stifts-Tidende, 1844-02-09
Bestillinger paa malede Rullegardiner, Vindues= og Kakkelovnsskjerme, Skjermbrædter, Bordduge af alle Størrelser i Voxdugmaneer, modtages og udføres, saavelsom alt Malerarbeide som anbetroes mig, paa den hurtigste og billigste Maade. Aarhuus i Februar 1844. Ærbødigst L. Birch, Maler og Vognlaquerer, boende paa det store Torv i Hr. Kjøbmand Sabroes Gaard. schere.
Aarhuus Stifts-Tidende, 1844-02-09
Trykt i Aarhuus Stiftsbogtrykker,
Aarhuus Stifts-Tidende, 1844-02-10
No 26.
Aarhuus Stifts-Tidende, 1844-02-10
Loverdagen. den 10 Februar. Den til Forsendelse. med Brevposterne. Kongelig allernaadigst alene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-02-10
Blandinger. Beretningerne fra Stockholm omtale den mærkelige Kraft, som den bedagede Konge lægger for Dagen i sit svære Sygdomsanfald. Under Aareladningen havde han f. Ex. grebet Professor Huss, der udførte samme, med saadan Kraft i Armen, at Haanden kun med Vanskelighed kunde løsnes. Kongens Sygdom havde ogsaa angrebet Dronningen saa stærkt, at hun den 28de var besvimmet flere Gange. Som en Mærkelighed anføres, at Kongens Pattebroder, Generalmajor de Camps, er ogsaa bleven alvorlig syg paa samme Tid. "Aftonbladet lader, i Anledning af Kongens Sygdom, udgaae Extrablade sildigt om Aftenen, der udsendes i flere tusinde Aftryk og foranledige en saadan Trængsel paa Gaderne, at Militairet har maattet opretholde Orden.
Aarhuus Stifts-Tidende, 1844-02-10
Vi ere midt i Carnevalet skrives der fra Paris – denne Saturnalietid, og dog ligger der en vis dunkel Colorit, en mørk Stemning over den ellers her saa muntre Fastelavnstid, ret som om Massernes naturlige Jnstinct lod dem ane nærmelsen af store og uheldsvangre Begivenheder. Gjæringen i Vendeen, Legitimisternes Sammenkomster, de sidste stormende Debatter i Deputeretkammeret, og fremfor Alt: Kammerets ulykkelige Votum over Takadressen (see Gaarsavisen) har sat Pariserne i en meget alvorlig Stemning. La Grippe grasserer i denne Tid stærkt i Frankrigs Hovedstad, hvor Døden har en riig Høst. Saaledes har den der i een Uge bortrykket Pairskammerets Præsident Bastard, Marschal Drouet og Sproggranskeren Charles Nodier, hvorved til een og samme Tid en Præsidentstol i Pairskammeret, en Marschal stav i Armeen, og en Lænestol i Academiet ere blevne ledige for ærgjerrige Efterfølgere. Drouet, der havde tilkæmpet sig alle sine Grader paa Valpladsen, der i de hundrede Dage blev in contumaciam dømt til Døden og maatte flygte, der senere blev Ølbrygger i Bayern, og i Fjor ved denne Tid fik Marschalstaven, blev ledsaget til Graven af et heelt Batteri og 10,000 Bajonetter.
Aarhuus Stifts-Tidende, 1844-02-10
For nogen Tid siden befandt der sig blandt Passagererne i Diligencen, som gaaer mellem Arles og Marseille, en Fremmed, som vel talte flydende Fransk men som dog, ved sin Accent, røbede Englænderen. Underholdningen dreiede sig om forskjellige Gjenstande. Omsider vendte En af de Reisende sig til sin Nabo med det Spørgsmaal: "Er De en Englænder?" Svaret lød bekræftende, og derpaa spurgte Hiin videre: Hvornaar agter De at hænge Deres O'Connell, Den Fremmede kastede et Blik fuldt af den dybeste Foragt paa Spørgeren, fremtog sit Pas, pegede paa de der staaende Ord: "John O'Connell, Daniel O'Connells Søn, og idet han vendte sig til de øvrige Passagerer, sagde han: "Mine Herrer, af Agtelse for Dem vil jeg ikke give dette Menneske videre Svar, han kan trøstigt forlade sig paa, at O'Connell ikke vil vorde hængt, saalænge han har Sønner ilive Sir Francis Burdsee Gaarsavisen) havde i et Gigttilfælde henvendt sig i f. Aars Octobr. til en Hydreopath i Nærheden af London. Men i Decbr. Maaned fik han et nyt Gigtanfald. Forgiæves fraraadte hans Venner ham at fortsætte Vandeuren. Han fik omsider en Lungeblodstyrtning, og døde 11 Dage derefter, ifølge Lægernes Erklæring: fordi Gigt materien var, ved Vandeuren, dreven ind i Hjernen og Lungerne. Tidligere havde den Afdøde sværmet for Homsopathien, og staaet i Brevvexling med Habnemann. (Dennes Enke har overtaget hendes afd. Mands Praxis og kalder sig: "Madame Havnemann, docteur en medicine homoepathique.)
Aarhuus Stifts-Tidende, 1844-02-10
Den berømte Chemiker Gannal i Paris, der har opfundet en ny Maade at balsammere Ligene paa og taget Patent derpaa, har anlagt Sag mod en Læge, som har efterlignet hans Methode. Gannal's Advocat, Emanuel Arago, gjendre forleden et af sin Modparts Argumenter paa følgende aandrige Maade: "De paastaaer, at Hr. Gannal ikke er berettiget til at indbalsammere Døde, eftersom han hverken er Læg eller Saarlæge. De skulde ikke forivre Dem, mine Herrer Doctorer, Hr. Gannal gjør intet Jndgreb Deres Virkekreds. Han kommer ikke til Deres Clienter, for disse ikke behøve Deres Hjælp meere. De behøve blot at lade Færre af Deres Clienter døe. De ere Kunstnere; Hr. Gannal er kun en simpel Arbeider; han indfatter Deres Kunstværker i Ramme.
Aarhuus Stifts-Tidende, 1844-02-10
Jomfru Lucilie Grahn gjør megen Lykke Mailand. En af Karnevalets interessanteste Forlystelser – hedder det derfra – var den pikante Væddestrid paa Theatret della Scala mellem Dandserinderne Grahn og Fanny Elsler. Den unge og graciøse danske Dandserindes klassiske, rolige og luftige Dands henrev Milaneserne i den Grad, at hun (ligesom ogsaa Elsler) hver Aften fremkaldtes en halv Snees Gange. Fanny Elsler udmærket sig ved sin lidenskabelige og aandrige Mimik.
Aarhuus Stifts-Tidende, 1844-02-10
For 36 Aar siden kjørte en Fragtmand fra Mannheim til München. J Landsbyen Lechhausen ved Augsburg gik Broen itu, idet den sværtbelæssede Vogn kjørte over Lech, og Vognen styrtede ned i Floden. Alle Gjenstandene bleve imidlertid fundne, undtagen et Træ, hvori der var 12,000 Gylden, som Fragt manden maatte erstatte. Ved et af hine sælsomme Tilfælde, hvoraf Forsynet saa tidt betjener sig, for at bringe Forbrydelser for Lyset, har man nu, hos en riig Bonde i Hügelshard, fundet hiint Træ med den største Deel af Pengene. Fragtmanden er død; men hans Arvinger ere officielt underrettede om Fundet og sjæleglade over, at kunne faae Capitalen igjen med Renter og Rentes-Rente.
Aarhuus Stifts-Tidende, 1844-02-10
Dhrr. M. A. v. Rothschild og Sønner i Franckfurt, Børsfyrsterne, have for kort siden tilbage sendt et anseet Altonaer Handelshuus's Vexler, paa Grund af, at de i Frankfurt boende Acceptanter høre til de Jsraliter, der ikke ville lade deres Børn omskjære osv. Troeskampen blandt Jsraliterne ligner den tidligere Strid mellem Katholiker og Protestanter. Men hvilken Forskjel er der paa Valpladsen og paa Vaabnene. J det 16de Aarhundrede var Tydskland, Kamppladsen; Sværdet og Kartoven vare Vaabnene.
Aarhuus Stifts-Tidende, 1844-02-10
De isralitiske Conservative have valgt Børsen til deres Arena, Penge og Credit til deres Vaaben. Det Rothschildske Tøihuus er riigtfyldt, det lader sig ikke nægte; men man kan gjøre den stærkeste Fæstning uskadelig.
Aarhuus Stifts-Tidende, 1844-02-10
J den juridiske Verden har en Criminalprocesmod en Hottentotinde i Berlin gjort betydelig Opsigt, Dr. S. i Berlin, som for tre Aar siden gjorde en Reise til Cap, havde medbragt som Tienestepige en ung Hotteentotinde, som er et sandt Mønster paa Hæslighed og Ureenlighed. Derhos udviklede hun er meget slet Charakteer, idet hun bestial sit Herskab paa den frækkeste Maade. Hun blev straffet derfor, men vidste at vække Familiens Medynk i den Grad, at den igjen tog hende i Tieneste. Nu tænkte hun ikke paa Andet, end paa Hævn, gjorde Forgiftelsesforsøg, som dog bleve uden Virkning, og tilsidst krumbøiede hun Naale, som hun stak i Kjødet, der kom paa Middagsbordet. Dr. S. fik en saadan Naal i Munden. Forbrydersken blev fængslet, forhørt og dømt. Efter at have udstaaet sin Straf, skal hun nu, efter Dommens Ord, transporteres over Grændsen til sit Hjemsted. Det er et interessant Spørgsmaal, hvorledes dette skal lade sig realisere. Forbrydersken, som veed, hvilken haard Straf der venter hende, naar hun kommer igien til Cap, nemlig Stokkeprygl og Pidskeslag indtil Døden, har erklæret, at hvis hun skal føres hjem, vil hun gribe den første den bedste Leilighed til at berøve sig selv Livet.
Aarhuus Stifts-Tidende, 1844-02-10
J Presburg have to Fremmede, en Norsk og en Svensk, gjort stor Opsigt; uden at gjøre en Fod vaad gik de over Donau forskjellige Gange. De promenerede paa Vandspeilet med samme Sikkerhed, som paa et Stuegulv. En af dem trak endogsaa en Baad efter sig, hvori tretten Passagerer befandt sig. De havde, under Fødderne, hule, fire Alen lange Blikbaade, hvis smaae Roer de, ved Hjælp af to Snore, forstaae at styre med megen Færdighed. Nu kan man maaskee udvandre tilfods til America.
Aarhuus Stifts-Tidende, 1844-02-10
Ved Posen have syv smaae Børn nys fundet en jammerlig Død; de kom Kaminilden for nær og opbrændte levende.
Aarhuus Stifts-Tidende, 1844-02-10
J Residentsen Carlsruhe er passeret en ny Skandal, som, ved sin Vandalisme, stiller alle tidligere i Skygge og opfylder alle Stadens retsindige Beboere med den dybeste Jndignation. J Storhertugindens Villa i Arveprindsens Have ere, i een Nat, samtlige Meubler blevne demolerede; alle de kostbare Speile sønderslagne; Divanerne opskaarne osv.
Aarhuus Stifts-Tidende, 1844-02-10
Ved Heidelberg blev nylig henrettet en Giftblanderske, Christine Beckenbeck, som ved Gift havde skaffet sig af med tre Mænd, for at kunne indgaae nye Forbindelser. Jfølge hendes egen Bekjendelse havde hendes stærke Lidenskab for Dands fra først af bragt hende ind paa Lastens Bane.
Aarhuus Stifts-Tidende, 1844-02-10
J den baierske Stad Augsburg har atter en Mand, Mar Miller von Bleich, formedelst Majestæts fornærmelse, maattet gjøre offentlig Afbigt for Kongens Billede.
Aarhuus Stifts-Tidende, 1844-02-10
En god Ægtemand i Hamborg vilde give sin Kone et Uhr i Nytaarsgave og tillige overraske hende betydeligt. Han indsvøbte Uhret i fire Lag Papir, forseglede hvert Lag, adresserede Pakken til sin Kone, og lod Fodposten bringe den. Konen faaer Pakken og aabner den. Den gode Ægtemand gnider fine Hænder. Paa den første Couvert følger en anden; Konen bliver rød, Manden smaaleer. En tredie Couvert. Konen bliver ærgerlig og troer, at Manden gjør sig lystig over hende. Jstedetfor at aabne det fjerde Lag Papir, løber hun til Vinduet, slaaer det op, og kaster det Hele ned paa Gaden. Ægtemanden staaer som forstenet. Da han omsider kommer til sig selv og stormer ned af Trappen, ud paa Gaden, er Uhret forsvundet. Derefter fulgte Oplysning, lange Ansigter, Klammeri, Graad, og tilsidst det gjensidige Løfte, aldrig meere at ville overraske hinanden!
Aarhuus Stifts-Tidende, 1844-02-10
Det spøger i Altona. Midt om Natten, paa Slaget tolv, kommer der, fra det Sted, som er designeret til Banegaard, en sort Vogn, forspændt med fire Heste; i den seer man endeel velklædte Herrer, men nu kommer det Gyselige – Jngen af dem har noget Hoved. Som Kudsk fungerer en borgerlig klædt Mand, der kun udmærket sig ved en uhyre lang Pidsk. Der ere dem, som forsikkre, at have seet denne Vogn. Nogle lægge til, at de have seet svære Pengeposer bundne bagpaa den. Men alle Øienvidner ere enige i, at Vognen kjører ganske langsomt omkring Kirken, hvorpaa den vender tilbage til Afgangsstedet, og forsvinder Kl. 1.
Aarhuus Stifts-Tidende, 1844-02-10
Som bekjendt er Professor Müller fra Berlin paa Veien til Kjøbenhavn, hvor han, ved Hjælp af sine smukke Døttre, en vid underlig delig Romerinde, &c., vil fremvise sine saakaldte "levende Billeder", om hvis Tilladelighed og Velanstændighed der, i tydske Blade, er ført en levende Feide, idet Nogle have fordømt dem som ublue, hvisaarsag det ogsaa i flere Stæder, f. Ex. i Hamborg, har været Professoren forbudt af Politiet at fremvise disse Nøgenheder, medens Andre forsikkre, at de ærbareste Folk kunne see dem uden Anstød. Nu er denne Modsigelses-Gaade løst. Prof. Müller's "levende billeder ere virkeligen uanstødelige, nota bene som han har foreviist dem i Eimsbuttel og sidst i Kiel. Damernes Legeme er bedækket med Tricot og indhyllet i saamange Shawler, at man af dets Nederdeel ikke seer Mere, end til midt paa Læggen. Derved vinder jo rigtignok Blusærdigheden; men Fremstillingen taber i Sandhed. En Venus, som bader sig, indhyllet i Shawler, hvilken Phantaste kan rime det, Politiet kan imidlertid ikke have Noget at indvende herimod. Men hvad skal man domme om de Privatselskaber, der dannede sig i Hamborg, for ligesom at hævne Æsthetiken paa Blufærdigheden, Det er desværre et Factum, at 80 Personer, efter truffen Aftale, besaae de levende Billeder in puris naturalibus for 80 Louisd'or! J Kiel har Man slaaet Endeel af; her har man underhandlet med 20 Personer, der skulde betale Entreen med 20 Louisd'or. Nu faae vi see, hvorledes det vil gaae i Kjøbenhavn! (Wandsb. B.) Af Hempels Avis erfares.
Aarhuus Stifts-Tidende, 1844-02-10
Af Hempels Anig erfare fra Nyborg, at Forstaaelsen mellem Garnisonen (3die Jægercorps) og Byens Jndvaanere i denne Tid har lidt et beklageligt Skaar derved, at man ved et Borgerbal, hvortil enhver ordentlig Jndvaaner havde Adgang, har udelukket Garnisonens Officierer, hvortil Grunden skal være den, at een eller to af de yngste Officierer skulde, som det heed, have sagt nogle Ord, som af Borgerne vare antagne for fornærmelige, og havde bestemt dem til, paa en Generalforsamling, at tage den raske Beslutning, at udelukke samtlige Officierer.
Aarhuus Stifts-Tidende, 1844-02-10
Den vakkre unge Bioloncellist Knudsen af Haderslev, som ogsaa med Bifald er bort her i Byen, er pludseligt i disse Dage død i Snoghøi, paa en Reise med Pakkeposten fra Colding til Fyen. (Aalb. Av.)¬
Aarhuus Stifts-Tidende, 1844-02-10
J Anledning af Md. Orlamundts Benefice i Randers havde Adskillige af de Mange, der saa ofte havde glædet sig ved hendes herlige og sjælkulde Spil, kort for Stuespillets Begyndelse samme Aften oversendt hende en Guld=Halskjæde. (Rd. Av.)¬
Aarhuus Stifts-Tidende, 1844-02-10
J Ringkjøbing-Egnen driver man i denne Tid en ny Jndustrigreen, idet man paa Ringkjøbing Torv sælger Smør, blandet med Kartoffelmeel. (Rok. Av.)J Jetsmark Sogn, i Vensyssel, er i disse Dage hos Gaardmand Erik Sigsgaard slagtet et Sviin, der veiede 478 Pd. (Vb. Av.)
Aarhuus Stifts-Tidende, 1844-02-10
Den 19de Febr. holdes Auction i Hon over det der indstrandede Slupskib de to Brødre, af Holstebro, og endeel af sammes indbjergede Ladning, best. af hvnst. Brændeviin, Sukker, Sirup, Citroner, Linolie, Tjære, Lys, endeel havarerede Urtekramvarer, &c. Det Beckerske Skuespillerselskab kommer ikke til Aarhuus, som man havde ventet. Paa Mandag spiller det sidste Gang i Randers, og reiser paa Onsdag til Aalborg, hvor det vil give første Forestilling paa Fredag.
Aarhuus Stifts-Tidende, 1844-02-10
Det Ehlerske Skuespillerselskab, under Bestyrelse af Hr. Rau, har aabnet sine Forestillinger i Horsens.
Aarhuus Stifts-Tidende, 1844-02-10
Aarhuus, den 10de Februar. Borgerrepræsentant skabet har atter iaar valgt dets Medlemmer: dHrr. Auctionsholder Hertz til Formand og Biceconsul Kbm. Herskind til Viceformand.
Aarhuus Stifts-Tidende, 1844-02-10
Bekjendtgjørelser. Det blev vort tunge Lod, sörgeligst at bekjendtgjöre for fraværende Familie og deeltagende Venner, at vores elskede, ciegode Fader, Oberst v. Arenstorf til Dronningborg, som i en Række af Aar, ved sin inderlige Godhed, lode sine Börn glemme Tabet af en tidlig forudgangen Moder, ved Döden blev os berøvet. Efter længere Tids Svaghed og 5 Ugers smertefulde Sygeleie, indgik han til Evigheden i Aftes, blid og rolig, Klokken 7 slet, 74 Aar gammel, smertelig savnet og begrædt af hans efterlevende Börn og Svigersønner. Dronningborg, den 2den Februar 1844. Condolence vil kun foröge vor Sierte.
Aarhuus Stifts-Tidende, 1844-02-10
Aar 1843, den 29de Januar, blev i den Kongel. LandsOver- samt Hof- og Stads=Ret i Kjøbenhavn afsagt Domi Sagen. No 13 3/4 Amtmanden i Sorøe Amt, Kammerherre, Stemann, contra Redacteur af Bladet Fædrelandet, J. A. Hansen, og saaledes kjendt for Ret: "De ovenomhandlede af Jndstævnte, Redacteuren af Bladet Fædrelandet, J. A. Hansen, om Citanten Amtmanden i Sorøe Amt, Kammerherre Stemann, fremførte fornærmelige Yttringer bør være døde og magtesløse og bør Jndstævnte for sit i saa Henseende udviste Forhold til Kjøbenhavns Fattigvæsens Hovedkasse bøde 50 Rbd. Sølv, samt være den ved Forordningen 27de September 1799, 20 fastsatte Censur undergiven i 1 Aar. Fremdeles betaler Jndstævnte til det Offentlige de Retsgebyhrer, som skulde have været erlagte og det stemplede Papiir, som skulde have været forbrugt, saafremt Sagen ikke for Citantens Vedkommende havde været beneficeret, samt i Salair til Citantens befalede Sagfører, Prøveprocurator Larsen, 15 Rbd. Sølv. – Den idømte Mulct at udredes inden 15 Dage efter denne Doms lovlige Forkyndelse under Adfærd efter Loven." Hvilket efter ovenmeldte Forordning herved bekjendtgjøres. Den Kongelige Lands Overrets- samt Hof- og Stads=Rets Justits-Contoir i Kjøbenhavn, den 29de Januar 1844. Krüger. Verdens- og Victamorphosen Theater.
Aarhuus Stifts-Tidende, 1844-02-10
Mandagen den 12te Febr.: Doctor Fansts Levnet, Bedrifter og Helvedfart, Lystspil i 2 Acter, nye Kunstballetter og nye Transparenter. Til Slutning i Verdenstheatret: Hamborgs Brand. Det Øvrige sees paa Placaterne. Hornnug.
Aarhuus Stifts-Tidende, 1844-02-10
Til Efterretning for dem, som ved undertegnede Compagnie maatte ønske at erholde Sikkerhed imod Tab ved Jldsvaade af deres rørlige Eiendomme, bekjendtgjøres herved: Compagniet forsikkrer for Tidsrum fra tre til tolv Maaneder af Gangen alle rørlige Ting (med nogle enkelte Undtagelser, navnligen alle Slags Kjøbmandsgods, alle Slags Fabrikers, Manufacturers og Værkers Varer, alle Slags Sæd, Foder og Kreature, saavelsom Meubler og andre Effecter, som ikke kunne forsikkres under Bygnings-Assurance. Med Hensyn til den større eller mindre Fare, som Forsikkringerne medføre, ere de inddeelte i 3 Klasser, og den ordinaire Præmie bestemt. for første Klasse til 24 s. aarlig af hvert 100 Rbd. r. S. som forsikkres. anden Klasse, 36 s. tredie Klasse.
Aarhuus Stifts-Tidende, 1844-02-10
Hos Compagniets Commissionairer, der ere forsynede med Policeblanketter, og autoriserede til at antage Forsikkringer, erholdes uden Betaling trykte Efterretninger om de nærmere Vilkaar.
Aarhuus Stifts-Tidende, 1844-02-10
Compagniets Commissionairer i Nørre-Jylland ere: i Aalborg . . . Hr. Cancellieraad Jensen.
Aarhuus Stifts-Tidende, 1844-02-10
Aarhuus. . . . . Cancellieraad Otterstrøm. Ebeltoft. . . . . . Toldcasserer Bay. Fredericia. . . . - Procurator Jørgensen. Frederikshavn . . - Collecteur Hygom. Grenaae . . . . . . Postmester Schmidt. Forligelsescomm. Christensen. Hjørring . . . . Hobroe. . . . . . - Fuldmægtig Kehlet. Holstebroe. . . . - Procurator Repsdorph. Overkrigscommissair Holst. Horsens . . . . . Fuldmægtig Kralund. Kolding . . . . . Procurator Christensen. Lemvig. . . . . . Løgstøer . . . . . Overtoldbetjent Brorson. Procurator Høegh. Nibe. . . . . . . Nykjøbing . . . . - Apotheker Begtrup. Procurator Jensen. Randers . . . . . Ribe. . . . . . - Stiftscasserer Andersen. Ringkjøbing. . . - Søkrigscommissair Bagge. Kjøbmand Christensen. Skagen. . . . . Skanderborg . . . - Ass. pharm. Seidelin. Procurator Thorup. Skive . . . . . . . Toldes. Grev Ahlefeldt-Laurvig. Sæbye. . . . . . Postmester Carstensen. Thisted. . . . . . Collecteur Heesbech. Varde . . . . . . Veile. . . . . . Hospitalsforstander Borch. Lands-Overretsproc. Jespersen. Viborg. . . . . Jøvrigt bemærkes, at Compagniets Beholdning ved det 45de Assurance-Aars Slutning, den 30te Septbr. 1843. efter Udbyttets Fradrag, var i rede Sølv, Sølv, samt Sedler 1,200, 174 Rbd. 24 s. Compagniets Risico var den 30te Septbr. 1833. 19,915,790 Rbd. Kjøbenhavn, i Directionen for det almindelige Brandassurance-Compagnie for Varer og Effecter, den 31te Jan. 1844. Engelhart. L. N. Hvidt. Lassen. Møller.
Aarhuus Stifts-Tidende, 1844-02-10
Da det aarlige Regnskab for Bibelselskabet for Aarls Bye og Omegn, ifölge Lovenes 617. bliver at aflægge inden Februar Maaneds Udgang, tillader jeg mig herved at anmode saavel Filialselskaberne som de ærede udenbyes Medlemmer, der endnu ikke have indsendt deres godhedsfulde Bidrag for Aaret 1843, om snarest muligt at tilstille mig Samme. Aarhus, den 5te Februar 1843. Fabricius, P. L. Selskabets Casserer.
Aarhuus Stifts-Tidende, 1844-02-10
Maskerade=Bal. Efter allernaadigst Bevilling bliver i Selskabet Harmoniens Locale i Aarhuus afholdt et offentlig MaskeradeBal, Fastelavns Søndag, den 18de Februar 1844, der begynder om Aftenen Kl. 7. Jngen af Deeltagerne maae være klædt i uanstændig Dragt, ligesom eiheller nogen Umaskeret kan tilstædes Udgang. Billetter a 1 Rbd. pro persona kunne erholdes hos Hr. Skomagermester Ludvigs fra den 14de til den 18de Directionen. Februar. Flere qvindelige Arbeidere kunne erholde Beskjæftigelse paa min Uldfabrik, saavel fra Landet som fra Byen. Marens S. Bech.
Aarhuus Stifts-Tidende, 1844-02-10
Assemblee i Kallundborg. Söndagen den 18de Februar, om Aftenen Klokken 1, afholdes Assemblee i Klubben "den borgerlige Forening, hvortil Udenbyes kunne deeltage; Billetter erholdes hos Undertegnede, H. Holck. M. Thrane.
Aarhuus Stifts-Tidende, 1844-02-10
J efternævnte Skove under Stamhuset Rathlausdal afholdes, ifølge Vedkommendes Begjæring, Auction over Skoveffecter, saaledes: Tirsdagen den 13de Februar førstkommende i Torrild, Norskov over en stor Deel Bøge paa Roden, tjenlige til Gavningstræe og Favnebrænde, samt nogle Ege paa Roden, især tjenlige til Bygningstømmer. Mødested ved Skovfogeden dersteds, Formiddag Kl. 10.
Aarhuus Stifts-Tidende, 1844-02-10
Onsdagen den 14de f. M. paa Fillerup Mark ved Lund hof Skjel, over nogle Bøge samt en stor Deel Ege især tjenlige til Vogntræe og andet Gavningsbrug; Modested ved Udflytter Jens Sørensen; Formiddag Kl. 10.
Aarhuus Stifts-Tidende, 1844-02-10
Torsdagen den 15de f. M. i Weilskoven over en Deel, tildeels store, Bøge paa Roden, tjenlige til Planker og andet Gavningstræe. Mødested ved Niels Fyen boes Gaard paa Fillerup Mark, Formiddag Kl. 10.
Aarhuus Stifts-Tidende, 1844-02-10
Fredagen den 16de f. M. i Søbye Fredskov over circa 150 Rumere Bøge-Udluftningsbunker. Mødested ved Jørgen Nielsens Boelsted paa Søbye Mark, Formiddag Kl. 10. Conditionerne erfares paa Auctionsstederne, hvor Lysthavende indbydes at møde. Hads og Ning Herreders Contoir, den 5te Februar Rosenstand. Jfølge Vedkommendes Begjæring afholdes Auction i de Moesgaard tilliggende Skove, saasom: Tirsdagen den 20de Februar førstkommende, Formiddag Kl. 9, i Skoven ved Moesgaard over endeel BøgeUdluftningsbunker. Mødestedet: Moesgaard.